એક વાતનું મને દુઃખ છે કે, આજલગી કોઈએ એવી માનતા નથી રાખી કે, “હું આજે વ્યસનમુક્ત રહીશ, હું આજે મારી જાતને નિરાશ નહીં કરું, ભ્રષ્ટાચાર નહીં આચરું, આજે ગુસ્સો નહીં કરું, આજે કોઈના આત્માને દૂભવીશ નહીં, આજે ભેળસેળ નહીં કરું, આજે હું પ્રસન્ન રહીશ, આજે મારો આભાર માનીશ, આજે કોઈને સોરી કહીશ, આજે ઈર્ષા કે અદેખાઈથી દૂર રહીશ. કેટકેટલા ગણાવું.” રે માનવ મને ઉલ્લુ બનાવવામાં તારો જોટો જડે એમ નથી. મારા સુધી પછી પહોંચજે, પહેલાં તારી સાથે જોડાયેલા લોકો સુધી તો પહોંચ…! તારી પત્ની, તારા બાળકો, તારા સ્વજનોને કોઈ દિવસ પૂછ્યું. તમો મારાથી ખુશ છો ખરા…? મને ખુશ રાખવાથી તારા દહાડા નહિં વળે…!